Paleolito Veneros
Paleolito Veneros – sąvoka naudojama apibūdinti daugybę priešistorinių moterų skulptūrėlių, turinčių tam tikrus bendrus bruožus ir datuojamas vėlyvuoju paleolitu. Skulptūrėlės randamos daugiausia Europoje, nors keletas jų rasta ir Tolimuosiuose Rytuose (Irkutsko sritis) ir Sibire. Daugelis radinių priskiriami Gravetės kultūrai, nors yra ir ankstesnių, priskiriamų Orinjako kultūrai, bei vėlesnių, priskiriamų Madleno kultūrai.